Repos

Et repos er et parti på midtdelen i en trapp eller rampe som ikke har stigning. Det kan for eksempel være en trappeavsats, eller et flatt parti midt i et rett trappeløp. 

Repos brukes i trapper som har L-form eller U-form, men lengre rette trapper bør ha et eller flere repoer for å hvile og for at et eventuelt fall stanser. I en trapp med et repos bør det ikke ligge midt i trappen men ca. en tredel fra topp eller bunn. I en trapp med flere repoer bør avstandene mellom repoene være like. Repos dybde bør minst være den samme som trappens bredde. 

I Norge er det krav om at trapper i bygg eller ute hvor det ikke er privat bolig eller eiendom med en høydeforskjell på mer enn 3,3 m har repos.  Repos skal ha tilstrekkelig størrelse til å hindre og stanse fall.Direktoratet for byggkvalitet: Byggteknisk forskrift (TEK17) III Bygningsdeler § 12-14. Trapp. bokstav e): «Repos skal ha tilstrekkelig størrelse til å hindre og stanse fall. Det skal være repos ved høydeforskjeller på mer enn 3,3 m.» 

 Referanser 

Kategori:Bygningsdetaljer
Kategori:Trapper